**Pastel de toamnă târzie**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A-nceput demult să cadă

Câte-un fir, acum a stat,

Parcă s-a mai luminat

Şi în casă şi pe stradă

Pe-nnoptat,

Ziua însă, mândru' Soare

Se reflectă cu respect.....

De atâta intelect

Umbrele-mi cresc pe picioare

Şi pe piept;

Urâcios, mă tot priveşte

Când mai ies prin cartier,

Rece, ca al iernii ger,

Chelios şi el, fireşte,

Un frizer;

Vântului, mereu de z’gură

Câte-o-njurătură-i scap....

S-o lipesc aş vrea cu pap(!)

Băscălia mi-o tot fură

De pe cap,

Singurul care zâmbeşte

Către mine, cu amar,

E un pieptene-n sertar....

Nici un dinte nu-i lipseşte,

Pensionar!

Valeriu Cercel